થાવર ગામની સરકારી જમીન જુના રે.સ.નંબર ૫ વાળી જમીનમાં ખોટી રીતે વૃક્ષોનું નિકંદન કાઢીને સ્મશાન ભુમીનુ બોર્ડ મારી દેવામાં આવેલ, સરપંચ પતિ દ્વારા કુંટુંબીઓ ના નામે રાહતના પ્લોટો આપીને તેમાં આવાસના મકાનો પણ બનાવી દીધેલ તેમજ આ લોકો પાસે દારુનો ધંધો પણ કરાવતો હોવાની લેખીત રજુઆત કરવામાં આવી છે.આ અંગે ગામના ભરતભાઇ પટેલે જણાવ્યું હતું કે ગ્રામ પંચાયતનો તમામ વહીવટ સરપંચ પતિ દ્વારા કરાતા એટલી હદે ખોટુ કરવાનુ ચાલુ કર્યુ છે કે તેની કોઇ સીમા નથી જેથી અમારે તાલુકા વિકાસ અધિકારીને લેખીત રજુઆતો કરાઇ છે. જો ટીડીઓ દ્વારા પગલા નહી લેવાય તો ડીડીઓને રજુઆતો કરવામાં આવશે.